Seven (τηλεοπτικός σταθμός)

Το Seven ήταν ιδιωτικός τηλεοπτικός σταθμός περιφερειακής εμβέλειας που εξέπεμπε τα πρώτα χρόνια μόνο στην περιοχή της Αττικής. Ξεκίνησε την εκπομπή του τον Δεκέμβριο του 1989, με την ονομασία Seven X, ενώ μετονομάστηκε το 1992 σε Channel Seven X και το 1999 σε Seven εκπέμποντας αρχικά στην Αττική και μετέπειτα στη Θεσσαλονίκη και σε αρκετές μεγαλουπόλεις, καθώς επί κυβέρνησης Μητσοτάκη είχε ήδη αποκτήσει προσωρινή, όπως για όλους τους σταθμούς εθνικής εμβέλειας, άδεια το 1993, δίχως να την αξιοποιήσει η παλιά ιδιοκτησία.

Το 1999 το κανάλι εξαγοράστηκε από τον Γιώργο Μπατατούδη σκοπεύοντας να τον εντάξει στην ομόσταβλη υπό σύσταση συνδρομητική πλατφόρμα, κάτι που δεν έγινε λόγω αντιπαραθέσεων, ενώ και ο μετέπειτα Cool FM εξαγοράστηκε από τον Στάθη Τσοτσορό για το στήσιμο του Alpha News (νυν Alpha 98.9). Μετά το 2000 το κανάλι είχε αρχίσει να έχει μεγάλα οικονομικά προβλήματα, από τα οποία δεν ανέκαμψε και εν τέλει, το 2005, η συχνότητα, πωλήθηκε στην Γιάννη Αλαφούζο και στις 1 Απριλίου 2006 εξέπεμψε η νέα τηλεόραση του ΣΚΑΪ αξιοποιώντας την άδεια εθνικής εμβέλειας που διέθετε το Seven.

Ιστορία
Το κανάλι βγήκε στον αέρα τον Δεκέμβριο του 1989 με την ονομασία Seven X έχοντας στην κατοχή του και ραδιοφωνικό σταθμό με την ίδια ονομασία στους 98,7 αλλά την πρώτη του εκπομπή την πραγματοποίησε τον Οκτώβριο του 1990. Το 1992 ο σταθμός μετονομάστηκε σε Channel Seven X και το 1999 σε Seven ενώ απέκτησε εμβέλεια και στην περιοχή της Θεσσαλονίκης.

Τον Ιούνιο του 1999, το κανάλι πουλήθηκε στον επιχειρηματία Γιώργο Μπατατούδη μέσω τρίτων εταιρειών. Γενικός διευθυντής προγράμματος ανέλαβε ο Δημήτρης Κωνσταντάρας ο οποίος άλλαξε τη φυσιογνωμία του με τη συνεργασία προσωπικοτήτων, καλλιτεχνών και δημοσιογράφων.

Ακολούθησε ο σχεδιασμός της πρώτης δορυφορικής πλατφόρμας στην Ελλάδα από την Intersat, με κεντρικό άξονα το Seven υπό την ευθύνη του Κωνσταντάρα, πράγματα που δεν έγιναν πραγματικότητα, παρότι το κανάλι απέκτησε και τυπικά πανελλαδική εμβέλεια. Το πείραμα κράτησε μόνο για λίγους μήνες καθώς όλες οι εκπομπές που είχε τελευταία σταμάτησαν λόγω κόστους, οι συνεργάτες και τα διευθυντικά στελέχη αποχώρησαν και το κανάλι πέρασε εξ ολοκλήρου, λόγω χρεών, στον έλεγχο της Αγροτικής Τράπεζας.

Το 2005 και ενώ στην ουσία δεν εξέπεμπε πρόγραμμα παρά μόνο παλιές κινηματογραφικές ταινίες και παλαιότερες εκπομπές από το αρχείο του, η συχνότητά του αγοράστηκε από την οικογένεια Αλαφούζου η οποία αρχικά είχε εξαγοράσει και τον τηλεοπτικό σταθμό Smart και προγραμμάτιζε να εκπέμψει το νέο πρόγραμμα του ΣΚΑΪ από τις συχνότητες του δεύτερου, κάτι που δεν έγινε ποτέ, επειδή έχει άδεια περιφερειακής εμβέλειας και μη ενημερωτικού - ψυχαγωγικού χαρακτήρα για την Αττική σε αντίθεση με το πανελλαδικό και ενημερωτικό Seven. Ο Smart παρέμεινε στην ιδιοκτησία του ομίλου Αλαφούζου, μέχρι το 2008, όπου εξαγοράστηκε από τον επιχειρηματία Βίκτωρα Ρέστη ο οποίος το λειτουργεί μέχρι και σήμερα με την ονομασία RISE TV.

Πρόγραμμα
Η φυσιογνωμία του άλλαζε κατά διαστήματα. Αρχικά, το κανάλι ως Seven X πρόβαλε πολλή μουσική και μουσικές εκπομπές ενώ από το 1992 εμπλουτίστηκε το πρόγραμμα του με εκπομπές πολιτικού, πολιτιστικού και καλλιτεχνικού περιεχομένου και στην πορεία με ελληνικές κλασικές ταινίες περασμένων δεκαετιών.Seven X: ο «εναλλακτικός» τηλεοπτικός σταθμός των 90ς. Μαλβίνα, Πανούσης και λοιπές δυνάμεις... Για μεγάλο διάστημα αναμετέδιδε μεγάλο και μετέπειτα περιορισμένο μέρος από το πρόγραμμα του γαλλικού μουσικού καναλιού MCM ενώ ως Seven μετέδιδε μέσω της ομόσταβλης τότε Intersat (νυν Techland) τους αγώνες του ΠΑΟΚ όπου ο Γιώργος Μπατατούδης ήταν συμμέτοχος και πρόεδρος.

Οι ονομασίες του καναλιού
ΔιάστημαΤίτλος Σταθμού1989 μέχρι 1992Seven X1992 μέχρι 1999Channel Seven X1999 μέχρι 1 Απριλίου 2006Seven1 Απριλίου 2006 μέχρι σήμεραΣΚΑΪ (νέος)

Λογότυπα
 100px Αρχείο:Seven X logo.jpg Αρχείο:Seven TV logo.jpg 1989-1992 1992-1999 2000-01.04.2006

Δείτε επίσης
ΣΚΑΪ Τηλεόραση

Παραπομπές

Κατηγορία:Πρώην ελληνικοί τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1989
Κατηγορία:Τηλεοπτικά κανάλια και σταθμοί οι οποίοι έκλεισαν το 2006